Першыя часы маладому педагогу даводзілася сутыкацца з цяжкасцямі. Ёй больш падабалася хімія, а выкладаць давялося біялогію. Праз спробы і памылкі Юлія Паўлава выпрацоўвала ўласную методыку навучання. У прафесійным станаўленні ёй шмат у чым дапамаглі больш вопытныя калегі, тагачасны намеснік дырэктара Алена Плюскевіч. Ды і зараз падтрымка любых пачынанняў з боку кіраўніцтва школы значна дапамагае ёй у рабоце. Сёння Юлія Аляксандраўна з’яўляецца настаўніцай вышэйшай кваліфікацыйнай катэгорыі, але працягвае знаходзіцца ў пастаянным інтэнсіўным пошуку новых педагагічных ідэй, новых форм правядзення ўрокаў. На сваіх занятках яна імкнецца не проста даць навучэнцам гатовую тэму, а навучыць іх здабываць веды самастойна.